Eiropas Parlamenta normatīvā rezolūcija par Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes ierosinājumu, lai pieņemtu Padomes Lēmumu par euro aizsardzību pret viltošanu, norīkojot Eiropolu par centrālo biroju euro viltošanas apkarošanai (14811/2004 - C6-0221/2004 - 2004/0817(CNS))



Oficiālais Vēstnesis 033 E , 09/02/2006 Lpp. 0132 - 0136



P6_TA(2005)0084 Eiropola nozīmēšana par euro naudas viltojumu apkarošanas centrālo biroju * Eiropas Parlamenta normatīvā rezolūcija par Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes ierosinājumu, lai pieņemtu Padomes Lēmumu par euro aizsardzību pret viltošanu, norīkojot Eiropolu par centrālo biroju euro viltošanas apkarošanai (14811/2004 — C6-0221/2004 — 2004/0817(CNS)) (Apspriežu procedūra) Eiropas Parlaments, - ņemot vērā Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes ierosinājumu (14811/2004) [1], - ņemot vērā ES līguma 30. panta 1. punkta c) apakšpunktu un 34. panta 2. punkta c) apakšpunktu, - ņemot vērā ES līguma 39. panta 1. punktu, saskaņā ar kuru Padome ir apspriedusies ar Parlamentu (C6-0221/2004), - ņemot vērā Reglamenta 93. un 51. pantu, - ņemot vērā Pilsoņu brīvību, tieslietu un iekšlietu komitejas ziņojumu un Ekonomikas un monetārās komitejas atzinumu (A6-0079/2005), 1. apstiprina grozīto Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes ierosinājumu; 2. aicina Padomi atbilstīgi grozīt tekstu; 3. aicina Padomi paziņot Parlamentam, ja tā ir paredzējusi nepievienoties Parlamenta apstiprinātajam tekstam; 4. prasa Padomei vēlreiz ar to apspriesties, ja tā ir paredzējusi būtiski grozīt Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes ierosinājumu; 5. uzdod priekšsēdētājam nosūtīt Parlamenta nostāju Padomei un Komisijai, kā arī Vācijas Federatīvās Republikas, Spānijas Karalistes, Francijas Republikas, Itālijas Republikas un Lielbritānijas un Ziemeļīrijas Apvienotās Karalistes valdībām. VĀCIJAS FEDERATĪVĀS REPUBLIKAS, SPĀNIJAS KARALISTES, FRANCIJAS REPUBLIKAS, ITĀLIJAS REPUBLIkAS UN LIELBRITĀNIJAS UN ZIEMEĻĪRIJAS APVIENOTĀS KARALISTES IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 1. apsvērums (1) euro kā 12 dalībvalstu likumīgā valūta ir arvien izteiktāk kļuvusi par pasaules valūtu un tādēļ kļuvusi par starptautisko viltošanas organizāciju īpaši prioritāru mērķi; | (1) euro kā 12 dalībvalstu likumīga valūta ir pakāpeniski ieguvusi milzīgu nozīmi pasaulē un tādēļ euro naudas viltošana ir īpaši prioritārs mērķis vietējām un starptautiskām noziedzīgām organizācijām, kas darbojas gan Eiropas Savienībā, gan ārpus tās; | Grozījums Nr. 2 2. apsvērums (2) euro arī kļuvis par trešo valstu viltotāju mērķi; | svītrots | Grozījums Nr. 3 3.a apsvērums (jauns) | (3a) Tā kā euro naudas zīmes un monētas ir apgrozībā ārpus to dalībvalstu teritorijas, kuras pieder pie monetārās savienības, atsevišķas dalībvalstis nevar vienas pašas nodrošināt atbilstīgu euro naudas aizsardzību. | Grozījums Nr. 4 3.b apsvērums (jauns) | (3b) Lai uzlabotu sistēmu euro naudas aizsardzībai ārpus Eiropas Savienības teritorijas, ir jāpastiprina sadarbība gan dalībvalstu starpā, gan starp dalībvalstīm un Eiropolu. | Grozījums Nr. 5 4. apsvērums (4) Ženēvā 1929. gada 20. aprīlī parakstītā Konvencija par naudas viltošanas novēršanu (še turpmāk — "Ženēvas konvencija") Eiropas integrācijas apstākļos būtu jāpiemēro efektīvāk; | (4) Ženēvā 1929. gada 20. aprīlī parakstītā Starptautiskā Konvencija par naudas viltošanas apkarošanu (še turpmāk — "Ženēvas konvencija") un tās papildprotokols būtu jāpiemēro efektīvāk, lai nodrošinātu visaptverošu, efektīvu un konsekventu euro naudas aizsardzību. | Grozījums Nr. 6 5. apsvērums (5) trešām valstīm vajadzīgs centrālais kontaktpunkts, lai iegūtu informāciju par viltotiem euro, un visa informācija par viltotiem euro būtu jāapkopo Eiropolā, lai to varētu analizēt. | (5) trešām valstīm vajadzīgs centrālais kontaktpunkts, lai iegūtu informāciju par viltotu euro naudu, un visa informācija par viltotu euro naudu būtu jāapkopo Eiropolā, lai to varētu analizēt kopā ar ES dalībvalstu centrālajiem birojiem, un cieši sadarbojoties ar tiem. | Grozījums Nr. 7 6. apsvērums (6) ņemot vērā Padomes Regulu (EK) Nr. 1338/2001 ( 2001. gada 28. jūnijs), ar kuru paredz pasākumus, kas vajadzīgi euro aizsardzībai pret viltošanu, Padome uzskata par lietderīgu, ka katra dalībvalsts kļūst par līgumslēdzēju pusi Ženēvas konvencijai un izveido centrālos birojus Konvencijas 12. panta nozīmē. | (6) ņemot vērā Padomes 2000. gada 29. maija Pamatlēmumu par pastiprinātu aizsardzību, izmantojot kriminālsodus un citas sankcijas pret naudas viltošanu saistībā ar euro ieviešanu [2] un ņemot vērā Padomes Regulu (EK) Nr. 1338/2001 ( 2001. gada 28. jūnijs), ar kuru paredz pasākumus, kas vajadzīgi euro aizsardzībai pret viltošanu, Padome uzskata par lietderīgu, ka katra dalībvalsts kļūst par līgumslēdzēju pusi Ženēvas konvencijai un izveido centrālos birojus Konvencijas 12. panta nozīmē. | Grozījums Nr. 8 7. apsvērums (7) Padome uzskata par lietderīgu norīkot Eiropolu par centrālo biroju euro viltošanas apkarošanai Ženēvas konvencijas 12. panta nozīmē, | (7) Padome uzskata par lietderīgu nozīmēt Eiropolu par centrālo biroju euro naudas viltošanas apkarošanai (tas veiks šo uzdevuma ciešā sadarbībā ar dalībvalstu centrālajiem birojiem) Ženēvas konvencijas 12. panta nozīmē, | Grozījums Nr. 9 1. panta 1. punkts 1. Attiecībā uz dalībvalstīm, kas ir Ženēvas konvencijas līgumslēdzējas puses, tas ir, Apvienotā Karaliste, Austrija, Beļģija, Čehijas Republika, Dānija, Francija, Grieķija, Īrija, Itālija, Luksemburga, Nīderlande, Polija, Portugāle, Somija, Spānija, Ungārija, Vācija un Zviedrija, Eiropols, saskaņā ar deklarāciju šā lēmuma pielikumā (še turpmāk — "Deklarācija"), darbojas kā centrālais birojs euro viltošanas apkarošanai Ženēvas konvencijas 12. panta pirmā teikuma nozīmē. Visu citu valūtu viltošanas jautājumi un centrālā biroja uzdevumi, kas nav deleģēti Eiropolam saskaņā ar Deklarāciju, paliek valstu centrālo biroju esošajā kompetencē. | 1. Attiecībā uz visām dalībvalstīm Eiropols saskaņā ar deklarāciju šā lēmuma pielikumā (še turpmāk — "Deklarācija") darbojas kā Eiropas Savienības centrālais birojs euro naudas aizsardzībai pret viltošanu Ženēvas konvencijas 12. panta pirmā teikuma nozīmē kopā ar ES dalībvalstu centrālajiem birojiem un ciešā sadarbībā ar tiem. Visu citu valūtu viltošanas jautājumi un centrālā biroja uzdevumi, kas ir vai nav deleģēti Eiropolam saskaņā ar Deklarāciju, paliek valstu centrālo biroju esošajā kompetencē. | Grozījums Nr. 10 1. panta 2. punkts 2. Dalībvalstis, kas vēl nav Ženēvas konvencijas līgumslēdzējas puses, tas ir, Igaunija, Kipra, Latvija, Lietuva, Malta, Slovākija un Slovēnija, pievienojas Ženēvas konvencijai. Pēc pievienošanās Ženēvas konvencijai tās saskaņā ar Deklarāciju norīko Eiropolu par centrālo biroju euro viltošanas apkarošanai saskaņā ar Ženēvas konvencijas 12. panta pirmo teikumu. | svītrots | Grozījums Nr. 11 2. panta 1. punkts 1. To dalībvalstu valdības, kas ir Ženēvas konvencijas līgumslēdzējas puses, sniedz Deklarāciju un pilnvaro Vācijas Federatīvās Republikas pārstāvi nosūtīt Deklarācijas Apvienoto Nāciju Organizācijas ģenerālsekretāram. | 1. Dalībvalstu valdības sniedz Deklarāciju un pilnvaro Vācijas Federatīvās Republikas pārstāvi nosūtīt Deklarācijas Apvienoto Nāciju Organizācijas ģenerālsekretāram. | Grozījums Nr. 12 2. panta 2. punkts 2. To dalībvalstu valdības, kas vēl nav Ženēvas konvencijas līgumslēdzējas puses, nekavējoties pēc pievienošanās sniedz Deklarāciju un pilnvaro Vācijas Federatīvās Republikas pārstāvi nosūtīt Deklarāciju Apvienoto Nāciju Organizācijas ģenerālsekretāram. | svītrots | Grozījums Nr. 13 Pielikuma pirmais ievadteikums ..., kas ir Eiropas Savienības dalībvalsts, ir pilnvarojusi Eiropas Policijas biroju (šeit turpmāk — "Eiropols") apkarot euro viltošanu. | ..., kas ir Eiropas Savienības dalībvalsts, ir pilnvarojusi Eiropas Policijas biroju (šeit turpmāk — "Eiropols") rīkoties kā Eiropas Savienības galvenajam birojam euro naudas viltošanas apkarošanā saskaņā ar Ženēvas konvencijas mērķiem, šo uzdevumu veicot kopā ar dalībvalstu centrālajiem birojiem, un cieši sadarbojoties ar tiem. | Grozījums Nr. 14 Pielikuma 1. punkta 1. daļa 1.1.Eiropols saskaņā ar Eiropola konvenciju centralizēti apkopo un apstrādā visu informāciju, kas varētu veicināt euro viltošanas izmeklēšanu, novēršanu un apkarošanu, un nekavējoties nosūta šo informāciju ES dalībvalstu centrālajiem birojiem. | 1.1.Eiropols saskaņā ar Eiropola konvenciju un ciešā sadarbībā ar dalībvalstu centrālajiem birojiem centralizēti apkopo un apstrādā visu informāciju, kas varētu veicināt euro naudas viltošanas izmeklēšanu, novēršanu un apkarošanu. | Grozījums Nr. 15 Pielikuma 1. punkta 5. daļas ievadteikums 1.5.Izņemot gadījumus, kas skar tikai vietējās intereses, Eiropols, ciktāl tas uzskata to par lietderīgu, ziņo trešo valstu centrālajiem birojiem: | 1.5.Izņemot gadījumus, kas skar tikai vietējās intereses, Eiropols, ciktāl tas uzskata to par lietderīgu, un ņemot vērā noteikumus, kas ietverti Padomes 1999. gada 12. marta aktā, ar ko pieņem noteikumus par to, kā Eiropols pārsūta personas datus uz trešām valstīm un iestādēm [3], ziņo trešo valstu centrālajiem birojiem: | Grozījums Nr. 16 Pielikuma 1. punkta 7. daļa 1.7.Ja Eiropols nespēj veikt uzdevumus, kas paredzēti 1.1. līdz 1.6. punktā, saskaņā ar Eiropola konvenciju, kompetenci saglabā dalībvalstu centrālie biroji. | svītrots | Grozījums Nr. 17 Pielikuma 1.a punkts (jauns) | 1.aEiropola pilnvaras, kas tam ir piešķirtas eiro naudas aizsardzībai pret viltošanu saskaņā ar Ženēvas konvenciju, jāīsteno līdzās ES dalībvalstu centrālo biroju pilnvarām un ciešā sadarbībā ar šiem birojiem. | Grozījums Nr. 18 Pielikuma 2. punkts 2.Visu citu valūtu viltošanas jautājumi un centrālā biroja uzdevumi, kas nav deleģēti Eiropolam saskaņā ar 1. punktu, paliek valstu centrālo biroju esošajā kompetencē. | 2.Aizsardzības pasākumi saistībā ar visu citu valūtu viltošanas jautājumiem paliek valstu centrālo biroju esošajā kompetencē. | [1] OVvēl nav publicēts. [2] OV L 140, 14.6.2000., 1. lpp. [3] OV C 88, 30.3.1999., 1. lpp. --------------------------------------------------